上海理髮

上海理髮係喺港澳常見嘅飛髮鋪，呢類技術嚟自揚州嘅飛髮師傅，佢哋好多去咗上海開工，風格別樹一幟。

1940年代有好多上海以及附近嘅江蘇同浙江人，湧入香港定居。由於早些少，上海好繁榮，因此上述新移民爭住自認上海人，並且好鍾意用呢個地名嚟宣傳生意，令「上海理髮」呢個稱呼變得好流行。

現存呢種鋪頭嘅格局，多數都好懷舊，同粵語長片當中嘅相似；家陣呢個流派已經式微，沿用此傳統營業嘅多數都係老師傅，經驗豐富，年紀唔細，比較講究嗰啲開工時會着白衫制服外套同西褲；架生有古董飛髮椅、頭枕；磨剃刀用皮帶；古董椅以西德來佬貨最架勢——剃鬚時會調校高低，同向後拗，椅背變床，椅腳重可以360度轉圈。

剃光頭同剃鬚係呢派嘅必備技術，而其他飛髮舖就唔係間間都有人做得到。

攷
上海理髮店 全套服務正 – Kowloon Post  龍週

上海
頭髮
香港文化